ཀུན་ཏུ་བཟང་པོ་གཤེན་ལྷ་འོད་དཀར་ལ་ཕྱག་འཚལ་ལོ། །ཕུན་སུམ་འཚོགས་
པ་གསུམ་གྱི་རྒྱུད་ལ་སྤྱི་དོན་རྣམ་པ་གསུམ་སྟེ། ཕྱག་འཚལ་བར་བསྟན་པ་དང་། རྒྱུད་
ཀྱི་ཆེ་བ་བསྟན་པ་དང་། གཞུང་དགྲོལ་བར་བསྟན་བའོ། །རྒྱུད་ཀྱི་ཆེ་བ་བསྟན་པ་ལ་
གསུམ་སྟེ། སྟོན་པའི་ཐུགས་རྗེ་བསྟན་པ་དང་། རྒྱུད་ཁུངས་བསྟན་པ་དང་། རྒྱུད་
ཀྱི་མཚན་བསྟན་པའོ། །གཞུང་དགྲོལ་བ་ལ་གཉིས་ཏེ། ཕུན་སུམ་ཚོགས་པར་བསྟན་
པ་དང་། མདོ་འབྲེལ་གྱི་ལེའུ་བསྟན་པའོ། །ཕུན་སུམ་འཚོགས་པར་བསྟན་པ་ལ་ལྔ་
སྟེ། སྟོན་པ་ཕུན་སུམ་ཚོགས་པ་དང་གཅིག །འཁོར་ཕུན་སུམ་ཚོགས་པ་དང་གཉིས།
བསྟན་པ་ཕུན་སུམ་ཚོགས་པ་དང་གསུམ། གནས་ཕུན་སུམ་ཚོགས་པ་དང་བཞི།
དུས་ཕུན་སུམ་ཚོགས་པ་དང་ལྔའོ། །སྟོན་པ་ཕུན་སུམ་ཚོགས་པ་ལ་གསུམ་སྟེ། བྱང་
455

གསུང་རབ་སྒོ་མཛོད་རིན་པོ་ཆེའི་གླེགས་བམ། 137
ཆུབ་སེམས་ཀུན་ཏུ་བཟང་པོར་སྟོན་པ་དང་། རང་བཞིན་རྣམ་པ་གསུམ་སྐུ་གསུམ་དུ་
སྟོན་པ་དང་། སྐུ་གསུམ་གྱི་འཁོར་བསྟན་པའོ། །འཁོར་ཕུན་སུམ་ཚོགས་པ་ལ་གསུམ་
ཏེ། དཔེ་དོན་རྟགས་ཀྱི་བསྟན་པ་ལ། འཁོར་ཕུན་སུམ་ཚོགས་པ་དང༌། སྐུ་གསུམ་
གྱི་སྟོན་པ་འཁོར་ཕུན་སུམ་ཚོགས་པ་དང་། གོང་མ་ལ་དཔེ་ཡི་བསྟན་པ་དང་། དོན་
གྱི་བསྟན་པ་དང་། རྟགས་ཀྱི་བསྟན་པ་དང༌། དེ་རྣམས་ལ་འཁོར་ཕུན་སུམ་ཚོགས་
པར་བཤད་དེ་དཀྱུས་གསལ་ལོ། །སྐུ་གསུམ་བོན་སྐུ་ལོངས་སྐུ་སྤྲུལ་སྐུ་ལ། འཁོར་ཕུན་
སུམ་ཚོགས་པར་བཤད་དེ་དཀྱུས་གསལ་ལོ། །བསྟན་པ་ཕུན་སུམ་ཚོགས་པ་ལ་གཉིས་
لا
ཏེ། སྐུ་གསུམ་གྱི་སྟོན་པས་བསྟན་པར་མ་གསུངས་པར་བསྟན་པ་དང་། སྐུ་གསུམ་གྱི་
སྟོན་པས་བསྟན་པའོ། །སྐུ་གསུམ་ལ་ནང་གསེས་གསུམ་སྟེ་དཀྱུས་གསལ་ལོ། །གནས་
ཕུན་སུམ་ཚོགས་པ་ལ་གསུམ་སྟེ། བོན་སྐུའི་གནས་བསྟན་པ་དང་། ལོངས་སྐུའི་
གནས་བསྟན་པ་དང་། སྤྲུལ་སྐུའི་གནས་བསྟན་པའོ། །དུས་ཕུན་སུམ་ཚོགས་པ་རང་
སའོ། །མདོ་འགྲེལ་ལ་གསུམ་སྟེ། མདོར་བསྟན་པ་དང་། རྒྱས་པར་བསྟན་པ་དང་།
མཇུག་བསྡུ་བར་བསྟན་པའོ། །ཕུན་སུམ་ཚོགས་པའི་རྒྱུད་ཀྱི་ས་གཅོད་རྫོགས་སོ།། ༈ །།